William R. King
<s>Vilijam Rufus Devejn King (; Okrug Sampson, 7. april 1786 — Selma, 18. april 1853) je bio američki političar koji je služio kao 13. potpredsednik Sjedinjenih Država tokom oko šest nedelja (1853), a pre kao član član Predstavničkog doma iz Severne Karoline, ambasador Sjedinjenih Država u Francuskoj, i senator iz Alabame.</s><s>Bio je unionista, a po mišljenju savremenika je imao umerene stavove po pitanju regionalizma, robovlasništva i širenja na zapad (pitanja koja su na kraju dovela do Građanskog rata).</s><s>Pomogao je u pisanju nacrta Kompromisa iz 1850.</s><s>Vilijam R. King je jedini izvršni zvaničnik Sjedinjenih Država koji je zakletvu položio na stranom tlu, a umro je od tuberkuloze samo 45 dana nakon preuzimanja dužnosti.</s><s>Uz izuzetak Džona Tajlera i Endrua Džonsona – koji su preuzeli poziciju predsednika – Vilijam R. King je potpredsednik SAD koji je najkraće bio na dužnosti.</s>

<s>Potpredsednički mandat i smrt 
King je izabran za potpredsednika ispred Demokratske stranke, na listiću sa predsedničkim kandidatom Frenklinom Pirsom 1852. a zakletvu je položio 24. marta 1853. na Kubi, dvadeset dana nakon što je postao potpredsednik.</s><s>Bio je otputovao na plantažu u Matanzasu, u vlasništvu Džona Čartranda usled lošeg zdravlja.</s><s>Ova neobična inauguracija se odigrala zato što se verovalo da King, koji je bio neizlečivo bolestan od tuberkuloze neće još dugo živeti.</s><s>Privilegija da zakletvu položi na stranom tlu mu je data specijalnom odlukom Kongresa, za njegovu dugu i istaknutu službu vladi Sjedinjenih Država.</s><s>Iako je zakletvu položio 20 dana nakon dana inauguracije, svejedno je bio potpredsednik i tokom te tri nedelje.</s>

<s>Ubrzo potom, King se vratio na svoju plantažu, Čestnat Hil, gde je umro u roku od dva dana.</s>

<s>Nakon Kingove smrti, mesto potpredsednika je ostalo upražnjeno sve do 4. marta 1857. kada je Džon K. Brekinridž inaugurisan.</s>

<s>Izvori</s>

<s>Spoljašnje veze</s>

<s>Biografija Vilijama R. Kinga na sajtu Biografskog direktorijuma Kongresa Sjedinjenih Država
 Ko je Vilijam Rufus King?</s>

<s>Potpredsjednici SAD
Ambasadori SAD
Senatori SAD
Demokratska stranka SAD</s>

